Østerdalen

Østerdalen er et av de store dalførene på Østlandet, mellom Gudbrandsdalen i vest og riksgrensen mot Sverige i øst. Hele dalføret ligger i Innlandet fylke, og følger Glåma fra Røros til Elverum. Sør for Elverum kalles dalføret Glåmdalen.

De største sidedalene er Rendalen, Folldal og Atndalen. Distriktet Østerdalen, av og til Østerdalene, omfatter også sidedalene og Kvikne, Engerdal og Trysil, som ikke har avløp til Glåma. Østerdalen er preget av rolige landskapsformer og avrundede fjell. Dalføret er for det meste dekt av furuskog. Typisk for Østerdalen er at store deler av skogbunnen er dekt av reinlav, særlig arten kvitkrull.

Østerdalen dekker elleve kommuner med til sammen 50 906 innbyggere (1. januar 2015) og et samlet areal på 19 389 km². Regionsenter i sør er Elverum, i nord Tynset.

Navnet kommer av norrønt og betyr «de østre dalene».

Kommuner 
Østerdalen er inndelt i 11 kommuner.

Kommuneinndelingshistorikk 
I 1838 ble Østerdalen inndelt i kommunene Elverum, Trysil, Åmot, Stor-Elvdal, Rendal, Tynset, Tolga og Kvikne. I 1864 ble Lille Elvedalen (Alvdal) skilt ut fra Tynset, og i 1913 ble Folldal skilt ut fra Alvdal. I 1880 ble Rendal delt i Ytre og Øvre Rendal (gjenforent i 1965). I 1890 ble Sollia overført fra Oppland til Hedmark (innlemmet i Stor-Elvdal i 1965). I 1911 ble Engerdal opprettet (med deler fra Trysil, Øvre Rendal, Ytre Rendal, Tolga og Røros). Os ble utskilt fra Tolga i 1926. I 1966 ble Kvikne delt mellom Tynset og Rennebu (i Sør-Trøndelag).

Regionale inndelinger

Østerdalen deles ofte inn i Sør-Østerdal, med Elverum som sentrum, og Nord-Østerdal, med Tynset som sentrum.

Geistlig inndeling

 Sør-Østerdal prosti: Åmot, Elverum, Stor-Elvdal, Trysil og Engerdal.
 Nord-Østerdal prosti: Rendalen, Alvdal, Folldal, Tynset, Tolga og Os.

Begge disse prostiene ligger under Hamar bispedømme.

Judisiell inndeling

 Sør-Østerdal tingrett: Elverum, Åmot og Trysil.
 Nord-Østerdal tingrett: Rendalen, Stor-Elvdal, Alvdal, Folldal, Tynset, Tolga, Os og Engerdal.

Begge disse tingrettene ligger under Eidsivating lagdømme.

Interkommunal inndeling

 Sør-Østerdal regionråd: Elverum, Åmot, Stor-Elvdal, Trysil og Engerdal.
 Fjellregionen: Rendalen, Tynset, Alvdal, Folldal, Tolga og Os, samt Røros og Holtålen i Trøndelag fylke.

Tidligere sivil inndeling

 Søndre Østerdalen fogderi: Elverum, Åmot, Stor-Elvdal og Trysil.
 Nordre Østerdalen fogderi: Rendalen, Alvdal, Folldal, Tynset, Tolga, Os og Engerdal.

Begge disse fogderiene lå under Hedemarkens amt.

Tettsteder 
Tettsteder i Østerdalen, rangert etter innbyggertall 1. januar 2020 (kommune i parentes):

Elverum – 15 248 (Elverum)
Tynset – 2 803 (Tynset)
Innbygda – 2 478 (Trysil)
Rena – 2 252 (Åmot)
Koppang – 1 118 (Stor-Elvdal)
Alvdal – 746 (Alvdal)
Os – 681 (Os)
Tolga – 569 (Tolga)
Folldal – 526 (Folldal)
Heradsbygd — 405 (Elverum)
Nybergsund – 371 (Trysil)
Otnes – 273 (Rendalen)

Byer
Elverum fikk bystatus i 1996 gjennom kommunestyrevedtak.

Politikk

Stortingsvalg 2021 
Valgresultat ved Stortingsvalget 2021 i Østerdalen:

Stortingsvalg 2017 
Valgresultat ved Stortingsvalget 2017 i Østerdalen:

Stortingsvalg 2013 

Valgresultat ved Stortingsvalget 2013 i Østerdalen:

Historie
Østerdalen (Eystridalir) var en del av den historiske landsdelen Opplandene og Eidsivatingets rettskrets.

Samferdsel
Østerdalen er en hovedferdselsåre mellom Oslo og Trondheim med både vei (Riksvei 3) og jernbane (Rørosbanen).

Referanser

Eksterne lenker
 osterdalen.org
 fjellregionen.no

 
Daler i Innlandet
Distrikter i Norge